उत्तरी यूरोप के स्कैण्डिनेविया प्रायद्वीप का रिलीफ़ मानचित्र
**स्कैन्डिनेवियाई प्रायद्वीप** (स्वीडिश: *Skandinaviska halvön*; नॉर्वेजियाई: *Den skandinaviske halvøy*; फ़िनिश: *Skandinavian niemimaa*; उत्तरी सामी: *?*; रूसी: *Скандинавский полуостров*, *Skandinavsky poluostrov*) उत्तरी यूरोप महाद्वीप का एक प्रायद्वीप है, जिसमें मुख्यतः स्वीडन की मुख्यभूमि, नॉर्वे की मुख्यभूमि (रूस के सीमावर्ती कुछ तटीय क्षेत्रों को छोड़कर) एवं फिनलैंड का उत्तर-पश्चिमी भाग आते हैं। इनके साथ साथ ही रूस के पेचेंग्स्की जिले के पश्चिम का एक संकर भाग भी इस में माना जाता है।  इनके अलावा फिनलैंड, आइसलैंड एवं फैरो द्वीपसमूह के संग ये देश नॉर्डिक देश भी कहलाते हैं।

इस प्रायद्वीप का नाम स्कैंडिनेविया, डेनमार्क, स्वीडन एवं नॉर्वे के सांस्कृतिक क्षेत्र से व्युत्पन्न किया गया है। इस नाम का मूल प्रायद्वीप के दक्षिणतम भाग स्कैनिया से आया है जो एक लम्बे अन्तराल से डेनमार्क के अधिकार में रहा है, किन्तु वर्तमान में स्वीडन अधिकृत है। ये लोग मूल रूप से उत्तर जर्मनिक भाषाएं बोलते हैं जिनमें से प्रमुख भाषाएं हैं: डेनिश भाषा, नॉर्वेजियाई भाषा एवं स्वीडिश भाषा। वैसे इनके अतिरिक्त फ़ारोईज़ एवं आइसलैण्डिक भाषा भी इसी समूह के अधीन आती है, किन्तु उनके बोले जाने वाले क्षेत्र को स्कैंडिनेविया में नहीं गिना जाता है।

स्कैण्डिनेवियाई प्रायद्वीप यूरोप महाद्वीप का सबसे बड़ा प्रायद्वीप है एवं यह बल्कान प्रायद्वीप, आईबेरियाई प्रायद्वीप एवं इतालवी प्रायद्वीपों से भी बड़ा है। हिम युग के समय अंध महासागर का जलस्तर इतना गिर गया कि बाल्टिक सागर एवं फिनलैंड की खाड़ी गायब ही हो गये थे एवं उन्हें घेरे हुए वर्तमान देशों जैसे, जर्मनी, पोलैंड एवं अन्य बाल्टिक देश तथा स्कैंडिनेविया की सीमाएं सीधे-सीधे एक दूसरे से मिल गयी थीं।

परिचय
-----

स्कैंडिनेविया लगभग ५५ अंश से ७१ अंश उत्तरी अक्षांश और ५ अंश से ३१ अंश पूर्वी देशान्तर के मध्य स्थित एक प्राचीन पठार है। इसमें नार्वे तथा स्वीडेन सम्मिलित हैं। इसकी ढाल सामान्यत: पूर्व की ओर है। इसका क्षेत्रफल लगभ ४६२६२५ वर्ग किमी है। यहाँ की जलवायु पश्चिम से पूर्व क्रमश: पश्चिमी यूरोप तुल्य एवं ठंडी महाद्वीपीय है। यहाँ शंकुधारी वनों की प्रचुरता है। झीलों तथा पूर्वोन्मुखी प्रपाती नदियों की अधिकता है।

दुग्धशालाओं के अतिरिक्त गेहूँ, जौ, राई (घास), आलू और चुकंदर आदि यहाँ की कृषि की उपजें हैं। जलप्रपातों की सस्ती बिजली के अतिरिक्त स्थान स्थान पर लोहा, ताँबा, चाँदी, गंधक, सीसा, जस्ता और सोना आदि मिलते हैं। जनसंख्या अधिकांशत: दक्षिणी भाग में है। लोगों का प्रमुख व्यवसाय कृषि, दूध, मछली, जंगली, स्थानीय खनिज एवं शिल्प संबंधी है। प्रायद्वीप में जरूरत से अधिक उत्पन्न वस्तुओं का निर्यात तथा आवश्यक वस्तुओं का आयात होता है। ओस्लो, स्टॉकहोम, वरजन, नारविक और गोटेबर्ग प्रमुख नगर हैं।

चित्र दीर्घा
------------

* स्कैंडिनेविया प्रायद्वीप का शीतऋतु में अंतरिक्ष से लिया गया चित्र स्कैंडिनेविया प्रायद्वीप का शीतऋतु में अंतरिक्ष से लिया गया चित्र
* स्कैण्डिनेविया का उपग्रह चित्रस्कैण्डिनेविया का उपग्रह चित्र
* प्रायद्वीप के स्वीडन एवं नॉर्वे का १८८८ में बना संघप्रायद्वीप के स्वीडन एवं नॉर्वे का १८८८ में बना संघ

सन्दर्भ
-------

1. ↑  Danish and Swedish: *Skandinavien*, Norwegian, Faroese and Finnish: *Skandinavia*, आइसलैंडिक: *Skandinavía*, Sami: *Skadesi-suolu / Skađsuâl*.
2. ↑  "Scandinavia". *ब्रिटैनिका विश्वकोष*. britannica.com. 2009. मूल से 11 मई 2015 को पुरालेखित. अभिगमन तिथि 2009-10-28.
3. ↑  Haugen, Einar (1976). *The Scandinavian Languages: An Introduction to Their History*. Cambridge, Mass: Harvard University Press, 1976.
4. ↑  Helle, Knut (2003). "Introduction". *The Cambridge History of Scandinavia*. Ed. E. I. Kouri et al. Cambridge University Press, 2003. ISBN 0-521-47299-7. p. XXII. "The name Scandinavia was used by classical authors in the first centuries of the Christian era to identify Skåne and the mainland further north which they believed to be an island."
5. ↑  Olwig, Kenneth R. "Introduction: The Nature of Cultural Heritage, and the Culture of Natural Heritage—Northern Perspectives on a Contested Patrimony". *International Journal of Heritage Studies*, Vol. 11, No. 1, March 2005, p. 3: The very name 'Scandinavia' is of cultural origin, since it derives from the Scanians or Scandians (the Latinized spelling of "Skåninger"), a people who long ago lent their name to all of Scandinavia, perhaps because they lived centrally, at the southern tip of the peninsula."
6. ↑  Østergård, Uffe (1997). "The Geopolitics of Nordic Identity – From Composite States to Nation States". *The Cultural Construction of Norden*. Øystein Sørensen and Bo Stråth (eds.), Oslo: Scandinavian University Press 1997, 25-71.

इन्हें भी देखें
---------------

* स्कैंडिनेवियाई भाषा
* स्कैंडिनेविया पठार
* स्कैण्डिनेवियाई देश

बाहरी कड़ियाँ
-------------

|  |  |
| --- | --- |
|  | **स्कैंडिनेविया** से संबंधित मीडिया विकिमीडिया कॉमंस पर उपलब्ध है।  |

* "स्कैण्डिनेविया: स्कैण्डिनेवियाई पर्यटक बोर्ड का आधिकारिक जालस्थल, उत्तरी अमरीका". स्कैण्डिनेवियाई पर्यटक बोर्ड, उत्तरी अमरीका, ग्लोबस्कोप इण्टरनेट सर्विसेज, इंक. २००५. मूल से 4 जून 2013 को पुरालेखित. अभिगमन तिथि 2008-09-05.
* नॉर्डिक परिषद - नॉर्डिक क्षेत्र की आधिकारिक साइट।
* Nordregio - नॉर्डिक मंत्री परिषद का स्थल।
* स्कैंडिनेविया हाउस - न्यू यॉर्क में नॉर्डिक केन्द्र
* अमेरिकन-स्कैंडिनेवियाई फ़ाउण्डेशन

सन्दर्भ
-------